擢山西道御史，侃侃条议，皆中时弊。四十年壬子秋，闻父病，坚乞归侍，疏云：有子而不奔父之急，世间安容此子；有臣而不尽子之道，皇上安用此臣。拜疏即行，归里年馀，以疾卒。清朝累赠宫保大学士，祀乡贤。长子魏柏祥，第七子魏櫆祥，潮州府知府。孙魏裔鲁，山东盐运使。魏裔介，顺治三年进士，官至太子太保、都察院左都御史、吏部尚书、保和殿大学士兼礼部尚书、太子太傅、谥文毅。魏裔讷，桃源县知县。魏裔悫，平凉府知府。